Giovanni Gerbi

Giovanni Gerbi (* 4. Juni 1885 in Asti; † 7. Mai 1954 ok dor) weer en italieensch Radrennfohrer.

Loopbahn
Gerbi keem mit darteihn Johren in de Lehre bi en Fohrradmechaniker, de hüm en Rad utlehnt hett. He funn Gefallen an‘n Radsport un hett sück mit fievteihn Johr un mit Ünnerstütten dör sien Vader en eerst Rennrad köfft. 1901 truck he nah Mailand un hett denn regelmatig Radrennen bestreeden. Bit to’n Enn‘ vun dat Johr harr he ruch weg en Dutzend Radrennen wunnen. 1902 wunn he mit de Coppa del Re en vun de bedüüdenst Radrennen för Amateure in disse Tiet. Giovanni Gerbi weer – mit Ünnerbreeken – Profi-Radrennfohrer van 1902 bit 1932. Besünners vör den Eersten Weltkrieg weer he düchtig populär in Italien; sien Ökelnaam weer Diavolo Rosso (ital. = Root Düüwel). 1902 un 1903 wunn he de renommeerte Coppa del Re as ok Mailand–Turin, 1905 wurr he italieensch Stehermeester. Ebenfalls 1905 wurr he Sieger bi dat eerste Utdragen vun de Lombardei-Rundfohrt (vör Giovanni Rossignoli un Luigi Ganna). Dreemal wunn he den Giro del Piemonte.

1904, 1906 un 1908 hett Gerbi an de Tour de France deelnommen un keem 1908 up Platz 20 in de Gesamtwertung. In de Johren 1911 un 1912 keem he jewiels up den darten Platz bi den Giro d’Italia.

1921 is Gerbi vun dat Radsport torüchtreeden un hett 1926 wenig spoodriek en Comeback versöcht.

Rezeptschoon
1982 hett de italieensch Singer Paolo Conte, de as Gerbi ut Asti stammt, hüm dat Leed Diavolo Rosso up sien Album Appunti Di Viaggio widmet.

Giovannino Guareschi hett hüm in sien Book Don Camillo und Peppone in de Vertellsels "Wie die Bassa die Treue hält" nöömt.

 Weblinks 
 Giovanni Gerbi in de Datenbank vun Radsportseiten.net
 Interview mit Giovanni Gerbi auf pezcyclingnews.com v. 11. Oktober 2011 (engelsch)
 Enkeld Nahwiesen 

Kategorie:Mann
Kategorie:Börger von Italien
Kategorie:Boren 1885
Kategorie:Storven 1954
Kategorie:Radrennfohrer (Italien)